钦定古今图书集成/明伦汇编/氏族典/第291卷 > 唐彬
## 钦定古今图书集成/明伦汇编/氏族典/第291卷 > 唐彬

按《万姓统谱》：“彬字质大，山阴人。景泰甲戌登进士，拜
监察御史。时总兵官石亨擅权骄横，廷臣无敢议之
者，彬抗章论劾其罪，谪官平芗。及亨败，召还职，持节
按八闽，严重清肃，凡事必举纲纪。继巡陕西，其风裁
亦如在闽。癸未监会试，试院火，再谪知新喻。未几，擢
山东按察副使。益贞宪度，属府倅以贿败，托权要求”
幸免。彬卒寘诸法，以考绩，便道之家。后历贵州左布
政使，卒。